Januar 2023 Tema: Følelser, alsidig udvikling og sociale kompetencer.

|  |  |  |  |
| --- | --- | --- | --- |
| Søndag | 1 |  |  |
| Mandag | 2 | Rolig opstart. Fri leg. | Uge 1 |
| Tirsdag | 3 | Historie. |  |
| Onsdag | 4 | Introduktion af temaet 'følelser' |  |
| Torsdag | 5 | Italesætte følelser |  |
| Fredag | 6 | Gymnastik  |  |
| Lørdag | 7 |  |  |
| Søndag | 8 |  |  |
| Mandag | 9 | Tur | Uge 2 |
| Tirsdag | 10 | Følelses billeder (hænges op på stuen) |  |
| Onsdag | 11 | Historie om følelser |  |
| Torsdag | 12 | Følelses puder |  |
| Fredag | 13 | Gymnastik  |  |
| Lørdag | 14 |  |  |
| Søndag | 15 |  |  |
| Mandag | 16 | Tur | Uge 3 |
| Tirsdag | 17 | Se film om følelser |  |
| Onsdag | 18 | Tage billeder af favorit ting |  |
| Torsdag | 19 | Lave plancher |  |
| Fredag | 20 | Gymnastik |  |
| Lørdag | 21 |  |  |
| Søndag | 22 |  |  |
| Mandag | 23 | Tur | Uge 4 |
| Tirsdag | 24 | Planlægning/Evaluering |  |
| Onsdag | 25 | Planlægning/Evaluering |  |
| Torsdag | 26 | Maddag |  |
| Fredag | 27 | Gymnastik |  |
| Lørdag | 28 |  |  |
| Søndag | 29 |  |  |
| Mandag | 30 | Planlægning/Evaluering | Uge 5 |
| Tirsdag | 31 | Planlægning/Evaluering |  |

**Velkommen til: Jakob der starter på Rødderne**

**Fødselsdage: Hjalte 4 år den 22. januar. Mille W 3 år den 31. januar**

**OBS på særlige datoer: Maddag den 26. januar**

**Handleskema**

Hvad:

Vi vil i denne måned have fokus på forståelse samt udtryk af følelser.

Hvordan:

Vi vil have fælles snakke på stuen op de almene følelser og hvordan disse kan komme til udtryk. Vi vil øve os i at genkende og italesætte disse følelser. Vi vil give børnene de rette værktøjer så de har bedre mulighed for at øve samt udtrykke sig i løbet af hverdagen. Vi som voksne vil have særligt fokus på at støtte børnene i at få rig mulighed og ro til at kunne udtrykke sig. Vi vil hænge billeder op der symbolisere følelserne som børnene kan bruge til at pege på og genkende egne følelser. Vi vil lave plancher sammen med børnene for at få deres personlige udtryk og fremføre hvad der netop gør det enkelte barn glad. Vi vil søge indsigt i børnenes oplevelses verden ved at anvende en alternativ Marte Meo metode hvorved vi i samarbejde med børnene vil tage billeder og dokumentere hvad der for gruppen er særligt godt i hverdagen. Vi vil anvende forskellige former for medier til at styrke børnenes kendskab, læring og udvikling af alsidige og sociale kompetencer.

Hvorfor:

Kendskabet til følelserne og evnen til at udtrykke disse kan være essentielt for at trives i et børnefælleskab og for at blive forstået og anerkendt. Det er vigtigt at vi støtter børnene i deres muligheder samt evner til at kunne udtrykke sig og blive set og hørt. Vi vil introducere børnene for forskellige former for udtryk og følelser for at give børnene mulighed for lettere at kunne udtrykke sig på den måde de er mest tryg ved. Vi vil hænge billeder og plancher op som et genkendeligt element hvilket kan give børnene en oplevelse af mening og sammenhæng imellem aktiviteter, samtaler, oplevelser og legene. Ligeledes giver disse billeder på stuen os mulighed for i fællesskab at kunne undersøge følelserne på børnenes initiativ. Vi vil have en legene tilgang til emnet følelser. Igennem leg er det lettere at undersøge følelsernes mange ansigter og udtryk med mulighed for at kunne skifte imellem dem uden forventning til at kunne forstå eller mestre disse. Ved hjælp af leg kan vi også fortolke og gengive oplevelser der ellers kan være svære at snakke om og/eller rumme.

Hvad kan I som forældre gøre hjemme:

Snakke med jeres barn om hvordan deres dag har været. Spørge dem indtil de forskellige følelser. Er der noget der gjorde dig glad i dag? Ked af det? Osv. I kan objektivt italesætte hvordan i oplever jeres barn. Jeg kan se at du smiler er du glad? Jeg kan høre du bliver stille. Bliver du ked af det? I kan italesætte billeder/plancherne på stuen med jeres børn for at give dem mulighed for at kunne fremvise deres forståelse og udtryk dette kan være med til at give en oplevelse af mestring og anerkendelse der giver mod og tryghed til at anvende sin viden. Give børnene tid til at italesætte egne følelser inden de på forhånd antages og konkluderes et eksempel på dette: 'Stop med at være sur' eller 'jeg kan godt se du er ked af det MEN….' Prøv i stedet at finde ro til at undersøge barnets oplevelse af følelsen og hvordan den kommer til udtryk og hvis muligt hvorfor følelsen opstod. I kan lege skuespil. 'Åhh nej så legede vi du blev sur!! Hvordan gør vi dig glad igen?' Hermed får jeres børn opmærksomheden og roen til trygt at kunne udforske disse følelser og udtryk i fællesskab med jer som forældre.

Tegn på læring:

Børnene kan genkende mimik der illustrerer de forskellige følelser. Børnene kan aflæse hinandens udtryk. De italesætter deres følelser samt oplevelser. Børnene udtrykker deres følelser på nye og varierende måder. Børnene anvender viden om følelser i deres leg.